མགར་ཐར་གྱི་ཡུལ་འདིར་བོན་པོ་དང་རྙིང་མ།ས་སྐྱ།དགེ་ལུགས་ཀྱི་དགོན་པ་ཡོད་ལ་ཆོས་བརྒྱུད་ཁག་གི་བླ་མ་གྲྭ་པ་རྣམས་ལ་རིས་སུ་མི་བཅད་པར་བླ་ཆེན་དང་།དགེ་བཤེས་མཁན་པོ་སུ་ཞིག་གིས་ཆོས་གསུངས་ན་དེ་ཞུ་བར་འགྲོ་ཅི་ཐུབ་བྱེད།བླ་གྲྭ་དག་གིས་ལྟ་བས་རིས་སུ་མི་བཅད་ཅིང་དགོན་པ་གང་གི་ནང་དུ་ཚོགས་ལ་འགྲོ་བསམ་ན་འགྲོ་ཆོག་ཆོག་ཏུ་ཡོད་པ་དང་མཉམ་དུ་གྲོང་ཆོག་ལ་འགྲོ་བ་སོགས་འདྲིས་གཤིབ་རྒྱུས་ལོན་བྱེད་རྒྱུའི་གོ་སྐབས་མང་།དེར་བརྟེན་དགོས་པ་མེད་པའི་རང་རྒྱལ་གཞན་ཕམ་གྱི་ཆོས་བརྒྱུད་ཕྱོགས་རིས་ཀྱི་རྩོད་རྙོག་དེ་ད་སྔ་ཡན་ཆོད་དུ་མེད་པ་ལྟར་སྣང་ངོ་།།དགོན་པའི་རྟེན་དང་བརྟེན་པ་ཅི་ཞིག་གསར་བཞེངས་ཉམས་གསོ་བྱས་ན་མང་ཚོགས་ཀྱིས་མ་སྐུལ་དང་བླང་གི་ངོས་ནས་སྲི་ཞུ་བླ་ན་མེད་པར་སྒྲུབ།